|  |
| --- |
|  |
| **Gulbenes novada pašvaldības interešu un neformālās izglītības programmu izvērtēšanas komisija** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401Tālrunis 64497710, e-pasts: dome@gulbene.lv |

**sēdes PROTOKOLS**

**Gulbenē**

**2025.gada 28.augustā Nr. GND/2.19.2/25/5**

**Sēde sasaukta:** 2025.gada 26.augustā pulksten 8.35

**Sēde atklāta:** 2025.gada 28.augustā pulksten 9.00

**Sēdi vada:** Gulbenes novada pašvaldības interešu un neformālās izglītības programmu izvērtēšanas komisijas priekšsēdētāja Elīna Janovska,

**Sēdi protokolē:** Gulbenes novada Izglītības pārvaldes vecākā lietvede Iveta Šolina,

**Sēdē piedalās:** Komisijas locekļi: Dace Kablukova, Laima Priedeslaipa,

**Sēdē nepiedalās:** Komisijas locekļi: Gunita Zvirgzdiņa, Aivars Circens

**DARBA KĀRTĪBA:**

1. Par biedrības "Bastions EDU" iesnieguma izskatīšanu izglītības programmai "Britu metodika angļu valodas apguvē bērniem no 3 līdz 6 gadiem";
2. Par SIA "Spēka spektrs"  iesnieguma izskatīšanu neformālās izglītības programmai "Pašaizsardzības pamati";
3. Par SIA "Spēka spektrs" iesnieguma izskatīšanu neformālas izglītības programmai "72 stundu  mugursomas sagatavošanas seminārs".

**Par biedrības "Bastions EDU" iesnieguma izskatīšanu izglītības programmai "Britu metodika angļu valodas apguvē bērniem no 3 līdz 6 gadiem"**

Gulbenes novada pašvaldības interešu un neformālās izglītības programmu izvērtēšanas komisijas (turpmāk – Komisija) priekšsēdētāja Elīna Janovska informē, ka 2025.gada 12.augustā saņemts Biedrības “Bastions EDU” iesniegums, ar kuru tiek lūgts izsniegt licenci interešu izglītības programmai „Britu metodika angļu valodas apguvē bērniem no 3-6 gadiem” 38 stundu apjomā. Šī interešu izglītības programma tiks realizēta visās Gulbenes pilsētas pirmsskolas izglītības iestādēs (Gulbenes 1.pirmsskolas izglītības iestādē, Gulbenes 2.pirmsskolas izglītības iestādē “Rūķītis”, Gulbenes 3.pirmsskolas izglītības iestādē “Auseklītis”). No šīm pirmsskolām ir saņemti apliecinājumi par telpu nodrošinājumu. Pamatojoties uz [Bērnu tiesību aizsardzības likuma](https://likumi.lv/ta/id/49096-bernu-tiesibu-aizsardzibas-likums) [72.panta](https://likumi.lv/ta/id/49096-bernu-tiesibu-aizsardzibas-likums#p72) piekto daļu, ir iesniegtas arī izziņas no Sodu reģistra.

Komisijas locekļi izskata un izvērtē iesniegtos dokumentus.

 Pamatojoties uz Gulbenes novada domes 2023.gada 30.novembra saistošo noteikumu Nr.21 “Par interešu izglītības programmu licencēšanu” 6.punktu, kas nosaka, ka komisija viena mēneša laikā no iesnieguma saņemšanas dienas izvērtē iesniegtos dokumentus un pieņem lēmumu par licences izsniegšanu vai atteikumu izsniegt licenci un to pašu noteikumu 10.punktu, kas nosaka licences maksas apmēru par licences izsniegšanu – 20,00 EUR (divdesmit *euro* 00 centi), komisijas locekļi **atklāti balsojot:** PAR - 3 (E.Janovska, D.Kablukova, L.Priedeslaipa); PRET – nav; ATTURAS – nav, komisija NOLEMJ:

1. **IZSNIEGT** Biedrībai “Bastions EDU”, reģistrācijas numurs 40008143742, licenci interešu izglītības programmai „ Britu metodika angļu valodas apguvē bērniem no 3-6 gadiem” piecu darba dienu laikā no lēmuma pieņemšanas dienas un maksu par licences izsniegšanu 20 *euro* apmērā, to ieskaitot Pašvaldības norēķinu kontā.
2. **INFORMĒT** Biedrību “Bastions EDU” par komisijas pieņemto lēmumu.
3. **NOTEIKT** Biedrībai “Bastions EDU” maksu par licences izsniegšanu EUR 20,00 (divdesmit *euro*, 00 centi) apmērā.

**Par SIA "Spēka spektrs"  iesnieguma izskatīšanu neformālās izglītības programmai "Pašaizsardzības pamati"**

Komisija ir saņēmusi SIA “Spēka spektrs” iesniegumu, ar kuru lūdz izsniegt atļauju neformālās izglītības programmai “Pašaizsardzības pamati” 10 stundu apjomā. Komisija izskata visus dokumentus, kas pievienoti pie iesnieguma un konstatē, ka programma tiks īstenota izbraukumos, pēc klienta uzaicinājuma;

Programmas vadītājs atbilst [Bērnu tiesību aizsardzības likuma](https://likumi.lv/ta/id/49096-bernu-tiesibu-aizsardzibas-likums) [72.panta](https://likumi.lv/ta/id/49096-bernu-tiesibu-aizsardzibas-likums#p72) piekto daļai, ko pierāda iesniegtā izziņa no Sodu reģistra;

Komisija izskata un izvērtē iesniegtos dokumentus.

Pamatojoties uz Ministru kabineta 2023.gada 13.jūlija noteikumu Nr.395 “Kārtība, kādā tiek izsniegtas atļaujas neformālās izglītības programmas īstenošanai” 8.punktu, kas nosaka, ka pašvaldība izvērtē iesniegtos dokumentus un pieņem lēmumu par atļaujas izsniegšanu vai atteikumu izsniegt atļauju, komisijas locekļi **atklāti balsojot:** PAR - 3 (E.Janovska, D.Kablukova, L.Priedeslaipa); PRET – nav; ATTURAS – nav, komisija NOLEMJ:

1. **IZSNIEGT** SIA “Spēka Spektrs”, reģistrācijas numurs 40203656502, atļauju neformālās izglītības programmai „Pašaizsardzības pamati” piecu darba dienu laikā no lēmuma pieņemšanas dienas.
2. **INFORMĒT** SIA “Spēka Spektrs” par komisijas pieņemto lēmumu.

**3.**

**Par SIA "Spēka spektrs"  iesnieguma izskatīšanu neformālās izglītības programmai**

**"72 stundu  mugursomas sagatavošanas seminārs"**

Komisija ir saņēmusi SIA “Spēka spektrs” iesniegumu, ar kuru lūdz izsniegt atļauju neformālās izglītības programmai “72 stundu mugursomas sagatavošanas seminārs” 10 stundu apjomā. Komisija izskata visus dokumentus, kas pievienoti pie iesnieguma un konstatē, ka

Programma tiks īstenota izbraukumos, pēc klienta uzaicinājuma;

Programmas vadītājs atbilst [Bērnu tiesību aizsardzības likuma](https://likumi.lv/ta/id/49096-bernu-tiesibu-aizsardzibas-likums) [72.panta](https://likumi.lv/ta/id/49096-bernu-tiesibu-aizsardzibas-likums#p72) piekto daļai, ko pierāda iesniegta izziņa no Sodu reģistra;

Komisijai ir iesniegti visi nepieciešamie dokumenti

Pamatojoties uz Ministru kabineta 2023.gada 13.jūlija noteikumu Nr.395 “Kārtība, kādā tiek izsniegtas atļaujas neformālās izglītības programmas īstenošanai” 8.punktu, komisijas locekļi **atklāti balsojot:** PAR - 3 (E.Janovska, D.Kablukova, L.Priedeslaipa); PRET – nav; ATTURAS – nav, komisija NOLEMJ:

1. **IZSNIEGT** SIA “Spēka Spektrs”, reģistrācijas numurs 40203656502, atļauju neformālās izglītības programmai „72 stundu mugursomas sagatavošanas seminārs” piecu darba dienu laikā no lēmuma pieņemšanas dienas.
2. **INFORMĒT** SIA “Spēka Spektrs” par komisijas pieņemto lēmumu.

Sēde beidzās 2025.gada 28.augustā plkst. 9.30

Komisijas vadītāja Elīna Janovska

Komisijas sekretāre Iveta Šolina